یواڈو

یواڈو () 2014ء کی بھارتی تیلگو زبان کی ہنگامہ خیز فلم ہے۔ اس فلم کے شریک مصنف اور ہدایت کار ومسی پیڈپلی ہیں۔ اس فلم کے مرکزی ستارے رام چرن، ایمی جیکسن اور شروتی ہاسن ہیں، جبکہ سے کمار، راہل دیو اور جیاسدھا معاون کردار ادا کررہے ہیں۔ اللو ارجن نے بطور ستیہ اور کاجل اگروال نے بطور دیپتی فلم میں خصوصی ظہور کیا۔ اس فلم کو دل راجو نے سری وینکٹیشورا کریشنز کے بینر تلے پروڈیوس کیا۔ وکنٹھم ومسی نے ومسی پیڈپلی کے ساتھ فلم کی کہانی لکھی۔ دیوی سری پرساد نے فلم لا میوزک کمپوز کیا، جبکہ مارتنڈ کے وینکٹیش فلم کے ایڈیٹر ہیں۔

یواڈو کی کہانی 1997ء کی جون وو کی فلم فیس/آف سے متاثر ہے اور اجنبی اشخاص ستیہ اور چرن کے گرد گھومتی ہے۔ یہ فلم 350 ملین کے بجٹ پر تیار کی گئی۔ فلم کی منصوبہ بندی 9 دسمبر، 2011ء کو ہوئی۔ فلم کی شوٹنگ 27 اپریل، 2012ء کو شرور ہوئی اور 22 جولائی، 2013ء کو اختتام پذیر ہوئی۔ فلم کی شوٹنگ وشاکھاپٹنم اور حیدرآباد، دکن میں ہوئی، زیادہ تر شوٹنگ راموجی فلم شہر میں ہوئی۔ جبکہ دو گانے سوئٹزرلینڈ اور بینکاک میں فلمائے گئے۔

مکر سنکرانتی کے تہوار پر جاری ہونے والی اس فلم نے شائقین کی طرف سے اچھے تجزیے حاصل کیے۔ اس فلم نے 600 ملینن سے زیادہ کی کمائی کی اور 2014ء کی سب سے زیادہ پیسے کمانے والی تیلگو فلموں کی فہرست میں شامل ہوئی۔ یہ فلم ہندی زبان میں اسی عنوان کے ساتھ ڈب کی گئی، جبکہ تمل زبان میں مگادھیرا اور ملیالم زبان میں بھیا مائی برادر کے عنوان کے ساتھ ڈب کی گئی۔

کردار 
 رام چرن بطور  چرن / ستیہ
 اللو ارجن بطور دتیہ (خصوصی ظہور)
 شروتی ہاسن بطور منجو
 ایمی جیکسن بطور ڈروتی
 کاجل اگروال بطور دیپتی (خصوصی ظہور)
 سے کمار بطور دھرما
 راہل دیو بطور ویرو بھائی
 جیاسدھا بطور ڈاکٹر شئلجا
 اجے بطور اجے
 مرالی شرما بطور اسسٹنٹ کمشنر آف پولیس
 کوٹا سرینواس راؤ بطور وزیر
 ششانک بطور ششانک (خصوصی ظہور)
 راجا بطور شرت
 براہما نندم بطور ستیہ کا غیر قانونی کرایہ دار
 وینیلا کشور بطور چرن کا دوست
 سبراجو بطور دھرما کا ساتھی
 سوپریت بطور بھکا
 سکارلیٹ مولش ولسن آئٹم نمبر "آیو پاپم" میں

میڈیا 
فلم کے ٹیلی ویژن پریمیئر کے حقوق ما ٹی وی نے نامعلوم قیمت میں خریدے۔ فلم نے ٹیلی ویژن پریمیئر کے دوران 10.14 کی ٹی آر پی ریٹنگ حاصل کی۔ فلم کے ملیالم ورژن بھیا مائی برادر کے ٹیلی ویژن پریمیئر کے حقوق ماژاول منوراما کو 6.5 ملین میں بیچے گئے، یہ کسی تیلگو فلم کے ملیالم ڈب ورژن کے لیے سب سے زیادہ پیسے تھے۔

حوالہ جات

بیرونی روابط 
 

2010ء کی دہائی کی تیلگو فلمیں
انتقام سے متعلق بھارتی فلمیں
بھارتی ایکشن تھرلر فلمیں
بھارتی ایکشن فلمیں
بھارتی فلمیں
تیلگو زبان کی فلمیں
دلیرانہ خون ریزی فلمیں
مصالحہ فلمیں
ہندی میں ڈب شدہ تیلگو زبان کی فلمیں
فلمی صفحات جن میں تصویر کا حجم درج کیا گیا ہے
ایک آئٹم نمبر والی فلمیں
تھائی لینڈ میں عکس بند فلمیں
سوئٹزرلینڈ میں عکس بند فلمیں